User:Djokicjelena/sandbox

Молчат Дома
Молчат Дома (рус. Молчат Дома, буквално „Тихе Куће“) је белоруски дарквејв/пост-панк бенд из Минска, формиран 2017. Тренутна поставка бенда састоји се од Егора Шкутко-а (вокали), Романа Комогортсеба (гитара, синтисајзер, бубањ машина), и Павела Козлова (бас, синтисајзер). На њихов стил утицала је руска рок музика из осамдесетих и описан је као пост-панк, њу вејв, синт-поп и колд вејв.

Самостално су објавили свој први арлбум, S krysh nashikh domov (С крыш наших домов, „Са кровова наших кућа“) 2017. године, а касније су објавили свој други албум Etazhi (Этажи, „Спратови“) 2018. године самосталном немачком музичком кућом Detriti Records. Пошто су стекли популарност широм света, потписали су уговор са америчком музичком кућом Sacred Bones Records 2020. године, која је поново издала њихове албуме, чинећи њихова прва издавања у Северној Америци. Њихов трећи студијски албум, Monument (Монумент), изашао је 13. новембра 2020.

S krysh nashikh domov и Etazhi (2017 – 2019)
Молчат Дома је формиран у Минску, Белорусији, и почели су да издају музику 2017. године. Самостално су издали свој деби студијски албум, S krysh nashikh domov (рус. С крыш наших домов) 24. априла 2017. Јула 2017. избацили су песму Kommersanty (Коммерсанты) као сингл. Касније те године, немачка независна музичка кућа Detriti Records поново је издала S krysh nashikh domov. Следеће године, бенд је издао свој други албум, Etazhi (Этажи), на коме је била песма Kommersanty, 7. септмебра 2018, такође у сарадњи са Detriti Records. Музичка кућа је издала албум и у дигиталној верзији и на плочи.

Временом, прва два албума су постала популарна помоћу Јутјуба и Бендкемпа. Музику је неофицјално на Јутјуб објавио корисник под именом „Harakiri Diat“, који је такође објављивао музику бендова са сличним стилом. Крајем 2019. године, Etazhi задобио је отприлике два милиона слушаоца кроз то објављивање албума. У почетку бенд није био толико популаран у својој домовини Белорусији колико и у остатку Европе; свирали су распродате концерте широм континента али никада у Белорусији. Ипак, бенд је изјавио да нису заинтересовани да свирају распродати концерт у Минск Арени. Касније те године у септембру, бенд је издао два сингла. Први се звао Zvezdy (Звезды) а други је био колаборација са руским пост-панк бендом Плохо, који се звао Po krayu ostrova (По краю острова).

Потписивање са Sacred Bones Records и Monument (2020 – до данас)
У јануару 2020, Молчат Дома су потписали уговор са америчком независном музичком кућом Sacred Bones Records, која је касније поново издала њихова два албума на плочи у Северној Америци. У првој половини 2020. године, бенд је постао популаран онлајн видео платформом ТикТок, специфично њихова песма Sudno (Boris Ryzhy) (рус. Судно (Борис Рыжий)), са албума Etazhi; песму су многи корисници искористили као позадинску музику за велики број видеа објављених на платформи. Неки од значајнијих видеа који су искористили песму укључују један који је направио корисник из Сан Франциска, Калифорнија, који је саставио неколико клипова који су приказивали његову родну земљу Русију, и додао да му недостаје, као и „изазов“ који се састоји од компилације слика које се брзо мењају и приказују корисника како проба што више одеће из свог ормара што може за одређено време. Као резултат популарности ове песме она је достигла друго место на Spotify worldwide Viral 50 листи.

Молчат Дома су планирали прву турнеју у Северној Америци, заједно са америчком певачицом и текстописцем Кристом Бел, али оригинални датуми турнеје су били отказани када је КОВИД-19 пандемија ударила континент. Бенд је дао свој допринос Black Sabbath трибјут албуму, заједно са другим музичарима Sacred Bones куће, који је назван What Is This That Stands Before Me?. Направили су обраду њихове песме „Heaven and Hell“, у дарк вејв стилу и са руским текстом, за албум. Албум је изашао маја 2020. године, а њихова обрада „Heaven and Hell“ је такође изашла као самосталан сингл на дигиталним платформама касније тог месеца.

15. септембра 2020, Молчат Дома су најавили свој први албум са Sacred Bones, назван Monument, као и његов датум објављивања, 13. новембар. Заједно са најавом, објавили су и водећи сингл са истог, Ne smeshno (Не смешно).

Чланови

 * Егор Штутко (белорус. Yahor Shkutko) – вокали
 * Роман Комогортсев (Roman Kamahortsau) – гитара, синтисајзер, бубањ машина
 * Павел Козлов (Pavel Kazlou) – бас гитара, синтисајзер

Музички стил и текстови
Молчат Дома су изјавили да је на њих извршила утицај рок музика осамдесетих из Перестројка периода, а најзначајнији међу њима бенд Кино. Такође су се поредили и са бендовима The Cure и Joy Division; вокални стил Егора Шкуткоа и појава на сцени су такође упоређивани са стилом певача Joy Division-а, Ијана Куртиса. Кет Жанг из публикације Pitchfork је описала Шкутков вокални стил као „аветињски и безтелесан“, такође наглашавајући да је његов „зујац глас“ често „замагљен резонацијом“. Молчат Дома су исказали похвале за певача The Cure-а, Роберта Смита, и певача Depeche Mode-а, Дејва Гана, и да им се допада идеја да било ко од њих двојице гостује на једном од њиховоих концерта.

Молчат Дома су описали свој звук као „пост-панк, њу вејв, и тамније крајности синт-попа“. Писци су слично описали њихов звук као пост-панк, њу вејв,  синт-поп, али такође и колд вејв. Немају бубњара, већ користе бубањ машину у својим песмама. Фирма корпоративне интелигнеције и саветник за стране инвестиције, Emerging Europe, описали су њихове текстове као „не експлицитно анти-совијетксе“ али да такође „представљају суморну слику живота под комунизмом, као и савремени живот у Белорусији, држави која још увек покушава да се ослободи окова своје комунистичке прошлости“, што изражава мишљење да „да су били активни пре једно 40 година, совијетска државна цензура би забранила бенду да снима“. Молчат Дома су често везивани за „думерску музику“, специфичну врсту музике коју слушају думери. Таква музика типично садржи тмурне атмосфере, тужне и интроспективне текстове који се најчешће фокусирају на усамљеност, и један целокупан дистопијски звук, што су све писци повезивали са музиком бенда Молчат Дома. Због тога су се многе њихове песме појављивале на „думерским плејлистама“ на Јутјубу; то је такође допринело томе да постану популарни на тој платформи.

Ремикси

 * Geometric Vision - "Slowemotion" (Molchat Doma Remix)
 * Antipole - "Marble" feat. Paris Alexander (Molchat Doma Remix)
 * Ash Code - "Fear" (Molchat Doma Remix)

Спољашње везе

 * Официјални сајт